CELEX: 62011TN0216
Language: sk
Date: 2011-04-18 00:00:00
Title: Vec T-216/11: Žaloba podaná 18. apríla 2011 — Progust/ÚHVT — Sopralex & Vosmarques (IMPERIA)

2.7.2011   
            
            
               SK
            
            
               Úradný vestník Európskej únie
            
            
               C 194/15
            
         Žaloba podaná 18. apríla 2011 — Progust/ÚHVT — Sopralex & Vosmarques (IMPERIA)
   (Vec T-216/11)
   2011/C 194/24
   Jazyk, v ktorom bola podaná žaloba: španielčina
   
      Účastníci konania
   
   
      Žalobkyňa: Progust, SL (Girona, Španielsko) (v zastúpení: M. E. López Camba a J. L. Rivas Zurdo, advokáti)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalšia účastníčka konania pred odvolacím senátom: Sopralex & Vosmarques SA (Brusel, Belgicko)
   
      Návrhy
   
   Žalobkyňa navrhuje, aby Všeobecný súd:
   
               —
            
            
               v celom rozsahu zrušil rozhodnutie prvého odvolacieho senátu vo veci R 1036/2010-1,
            
         
               —
            
            
               zaviazať ÚHVT na náhradu trov konania, ktoré vznikli spoločnosti Progust, SL,
            
         
               —
            
            
               zaviazať spoločnosť Sopralex & Vosmarques SA na náhradu trov konania, ktoré vznikli spoločnosti Progust, SL.
            
         
      Dôvody a hlavné tvrdenia
   
   
      Prihlasovateľ ochrannej známky Spoločenstva: žalobkyňa.
   
      Prihlasovaná ochranná známka Spoločenstva: obrazová ochranná známka obsahujúca slovný prvok „IMPERIA“ (prihláška č. 7 008 154) pre tovary a služby tried 29, 30, 31, 32 a 43.
   
      Majiteľ ochrannej známky alebo označenia namietaných v námietkovom konaní: Sopralex & Vosmarques SA.
   
      Namietaná ochranná známka alebo označenie: obrazová ochranná známka Spoločenstva (č. 3 260 288) obsahujúca slovný prvok „IMPERIA“ pre tovary triedy 29.
   
      Rozhodnutie námietkového oddelenia: vyhovenie námietke a zamietnutie prihlášky.
   
      Rozhodnutie odvolacieho senátu: zamietnutie odvolania.
   
      Dôvody žaloby: nesprávny výklad a uplatnenie článku 8 ods. 1 písm. b) nariadenia č. 207/2009.